คําสั่งกรมบังคับคดีที่ 232/2563เรื่อง การปฏิบัติงานในระบบรับส่งอิเล็กทรอนิกส์ (e-Filing)----------------------- ตามที่กรมบังคับคดีได้พัฒนาระบบรับส่งอิเล็กทรอนิกส์ (e-Filing) และ To-Do-List ระบบงานบังคับคดีแพ่งเพื่อการพัฒนาสู่ Thailand 4.0 และองค์กรไร้กระดาษ (Paperless) นั้น เพื่อให้ การปฏิบัติงานของเจ้าพนักงานบังคับคดีและเจ้าหน้าที่ที่เกี่ยวข้อง เป็นไปด้วยความเรียบร้อย เหมาะสม มีประสิทธิภาพและเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ คําสั่งนี้ใช้บังคับกับสํานวนบังคับคดีที่มีการยื่นคําร้องขอบังคับคดี (ตั้งเรื่อง ตั้งแต่ วันที่ 28 พฤษภาคม 2563 เป็นต้นไปข้อ ๒ ให้ผู้อํานวยการศูนย์เทคโนโลยีสารสนเทศและการสื่อสารหรือผู้ที่ได้รับมอบหมาย เป็นผู้ดูแลระบบรับส่งอิเล็กทรอนิกส์ (e-Filing)ข้อ ๓ ในการดําเนินการบังคับคดี ให้เจ้าพนักงานบังคับคดี และเจ้าหน้าที่ที่เกี่ยวข้อง ดําเนินการในระบบรับส่งอิเล็กทรอนิกส์ (e-Filing) โดยปฏิบัติตามคําสั่งกรมบังคับคดี แนวปฏิบัติ หนังสือเวียน ที่เกี่ยวกับการบังคับคดี เท่าที่ไม่ขัดกับคําสั่งนี้ข้อ ๔ ให้สํานักงานบังคับคดีมอบหมายเจ้าหน้าที่ในการตรวจสอบการลงทะเบียน และ การยืนยันตัวตนของผู้ประสงค์เป็นผู้ใช้ระบบ และให้เจ้าหน้าที่ดําเนินการดังนี้ 4.1 ตรวจสอบข้อมูลส่วนบุคคลและภาพถ่ายของผู้ประสงค์เป็นผู้ใช้ระบบจาก บัตรประจําตัวประชาชนผ่านเครื่องอ่านบัตรว่าเป็นบุคคลเดียวกัน และให้ถ่ายภาพบุคคลนั้น 4.2 ตรวจสอบข้อมูลอื่น ๆ จากผู้ประสงค์เป็นผู้ใช้ระบบว่าถูกต้องตรงกันกับที่ได้ ลงทะเบียนไว้ 4.3 หากตรวจสอบแล้วข้อมูลครบถ้วนถูกต้อง ตรงกับบุคคลที่มาแจ้งยืนยัน ให้เจ้าหน้าที่อนุมัติให้ผู้นั้นเป็นผู้ใช้ระบบข้อ ๕ เมื่อผู้ใช้ระบบยื่นคําขอ คําร้อง คําแถลง และเอกสารในคดีทางระบบรับส่ง อิเล็กทรอนิกส์ (e-Filing) ให้เจ้าพนักงานบังคับคดีพิจารณาและมีคําสั่งภายในวันที่ได้รับคําขอ คําร้อง คําแถลงนั้น หรืออย่างช้าภายในวันทําการถัดไป กรณีที่ต้องมีการแจ้งคําสั่งของเจ้าพนักงานบังคับคดีให้ดําเนินการโดยทางจดหมาย อิเล็กทรอนิกส์ (e-mail) หรือสื่อเทคโนโลยีสารสนเทศอื่นใด ตามที่กรมบังคับคดีกําหนดและให้ถือว่าผู้ใช้ระบบ ได้ทราบคําสั่งนั้น ดังนั้นนับแต่วันที่คําสั่งนั้นไปถึงผู้ใช้ระบบตามที่อยู่ที่ได้แจ้งไว้ข้อ ๖ เมื่อผู้ใช้ระบบตั้งเรื่องบังคับคดี ให้เจ้าหน้าที่ตรวจสอบข้อมูลและเอกสารแล้วดําเนินการ ดังต่อไปนี้ 6.1 หากข้อมูลและเอกสารถูกต้อง ครบถ้วน ให้แจ้งยืนยันไปยังผู้ใช้ระบบผ่านช่องทาง ที่ผู้ใช้ระบบแจ้งไว้ พร้อมส่งข้อมูลเข้าระบบการบังคับคดีแพ่ง เพื่อให้เจ้าพนักงานบังคับคดีดําเนินการต่อไป 6.2 หากข้อมูล หรือเอกสารไม่ถูกต้อง หรือไม่ครบถ้วน ให้มีคําสั่งไม่รับตั้งเรื่องบังคับคดี และแจ้งกลับไปยังผู้ใช้ระบบผ่านช่องทางที่ได้แจ้งไว้ข้อ ๗ เมื่อเจ้าพนักงานบังคับคดีได้รับต้นฉบับเอกสารสิทธิ์หรือเอกสารเกี่ยวกับทรัพย์ ที่มีทะเบียน ให้ตรวจดูเอกสารนั้น หากมีความครบถ้วน ถูกต้อง ตามที่ผู้ใช้ระบบยื่นคําขอตั้งเรื่องไว้ ให้แยกเก็บ ในที่มั่นคงปลอดภัย กรณีที่มีหรือได้รับเอกสารอื่น ให้สแกนเอกสารนั้นและจัดเก็บในระบบอิเล็กทรอนิกส์ (e-Filing) ส่วนต้นฉบับให้จัดเก็บในแฟ้มเอกสารเรียงตามหมายเลขคดีและปี พ.ศ.ข้อ ๘ กรณีผู้ใช้ระบบร้องขอสําเนาเอกสาร ให้เจ้าพนักงานบังคับคดีพิจารณาอนุญาต แล้วแจ้งผู้ขอให้ดาวน์โหลดเอกสารตามที่ร้องขอได้ แต่หากผู้ขอประสงค์ให้มีการรับรองเอกสาร ให้ผู้ขอ ชําระค่าธรรมเนียม ตามที่กรมบังคับคดีกําหนดก่อนข้อ ๙ กรณีที่ผู้ใช้ระบบยื่นคําร้องขอชําระเงินค่าซื้อทรัพย์ส่วนที่เหลือ หรือเงินอื่นใด ที่มีกําหนดระยะเวลา หากเป็นการชําระเงินในวันสุดท้าย ให้เจ้าพนักงานบังคับคดีตรวจสอบว่า เป็นการชําระเงิน ภายในเวลา 16.30 นาฬิกา ของวันนั้นหรือไม่ ก่อนดําเนินการในส่วนอื่นที่เกี่ยวข้องต่อไปข้อ ๑๐ เมื่อได้รับคําร้องขอวันนัดจากผู้ใช้ระบบ ให้เจ้าพนักงานบังคับคดีพิจารณากําหนด วันนัดหมายตามตารางนัดของสํานักงานบังคับคดีข้อ ๑๑ หากผู้ใช้ระบบร้องขอให้เจ้าพนักงานบังคับคดีส่งหมาย หนังสือ ประกาศ หรือ เอกสารต่าง ๆ ให้แก่ตนเอง โดยผ่านระบบรับส่งอิเล็กทรอนิกส์ (e-Filing) หรือจดหมายอิเล็กทรอนิกส์ (e-mail) ให้เจ้าพนักงานบังคับคดีดําเนินการให้ โดยให้ถือว่าเป็นการส่งได้โดยชอบข้อ ๑๒ หากเจ้าหน้าที่ได้รับแจ้งจากผู้ใช้ระบบหรือพบปัญหาหรือความบกพร่องในระบบรับส่ง อิเล็กทรอนิกส์ (e-Filing) หรือพบเหตุที่อาจทําให้เกิดความไม่มั่นคงปลอดภัยในการใช้ระบบรับส่ง อิเล็กทรอนิกส์ (e-Filing) ให้รีบแจ้งผู้ดูแลระบบทราบทันที เมื่อผู้ดูแลระบบได้รับแจ้ง หรือพบปัญหาตามวรรคหนึ่ง ให้ดําเนินการแก้ไขโดยเร็ว หากมีความจําเป็น ผู้ดูแลระบบอาจปิดระบบโดยได้รับอนุญาตจากอธิบดีกรมบังคับคดี เว้นแต่ในกรณี จําเป็นเร่งด่วนให้ผู้ดูแลระบบปิดระบบชั่วคราวได้ แล้วให้รายงานอธิบดีกรมบังคับคดีทราบทันทีข้อ ๑๓ หากเจ้าหน้าที่ได้รับแจ้ง หรือพบว่าผู้ใช้ระบบไม่ปฏิบัติตามเงื่อนไข กระทําการใด ที่ไม่เหมาะสม ก่อให้เกิดข้อขัดข้อง หรือความไม่มั่นคงปลอดภัยในการใช้ระบบรับส่งอิเล็กทรอนิกส์ (e-Filing) ให้รีบแจ้งต่อผู้ดูแลระบบทราบทันที เมื่อผู้ดูแลระบบได้รับแจ้งหรือพบปัญหาตามวรรคหนึ่ง ให้รายงานอธิบดีกรมบังคับคดี เพื่อขอให้มีคําสั่งระงับหรือเพิกถอนสิทธิการเข้าใช้ระบบรับส่งอิเล็กทรอนิกส์ของผู้ใช้ระบบ หรือมีคําสั่งอื่นใดข้อ ๑๔ ให้เจ้าหน้าที่รายงานอธิบดีกรมบังคับคดีหรือผู้ที่อธิบดีกรมบังคับคดีมอบหมาย เพื่อตีความและวินิจฉัยปัญหาเกี่ยวกับการใช้งานระบบรับส่งอิเล็กทรอนิกส์ ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 28 พฤษภาคม พ.ศ. 2563 (ลงชื่อ) อรัญญา ทองน้ําตะโก(นางอรัญญา ทองน้ําตะโก)อธิบดีกรมบังคับคดี